Source: https://stopline.sk/sk/spracovanie-hlasenia/
Timestamp: 2019-01-19 20:47:56+00:00
Document Index: 203305

Matched Legal Cases: ['§154', '§172', '§173', '§174', '§179', '§180', '§181', '§187', '§190', '§196', '§197', '§198', '§201', '§202', '§211', '§219', '§221', '§247', '§270', '§367', '§368', '§369', '§370', '§371', '§372', '§421', '§422', '§423', '§424']

Spracovanie hlásenia – Stopline.sk
Hlásenie je spracované do 2 pracovných dní od jeho prijatia. Hlásenia, ktoré obsahový analytik vyhodnotí ako potenciálne nezákonné alebo nevhodné, budú pridané na príslušný zoznam. Ak sa jedná o nezákonný obsah, snahou Stopline.sk je v súčinnosti s políciou a internetovým poskytovateľom služby (ISP) ho zablokovať.
Kanály nahlasovania:
Online formulár na internetovej stránke Stopline.sk
Zaslanie emailu na adresu stopline(zavináč)stopline.sk
Zdroje nahlasovaného obsahu a činností a ich špecifikácia:
Webstránka: adresa webstránky (URL), presný čas, kedy bola podozrivá stránka objavená, typ obsahu, opis
Email: text emailu, odkazy v emaile, hlavička emailu
Newsgroup: názov diskusnej skupiny, identifikačný kód správy (ID), odosielateľ, predmet správy, dátum uverejnenia, typ obsahu v správe, opis
Četovacie miestnosti: názov četovacej stránky/služby, četovacia miestnosť, história četu, presný dátum a čas incidentu
Peer2peer: názov služby, celý názov súboru, použité výrazy pri vyhľadávaní, IP adresa hostiteľa, dátum a čas objavenia, opis
FTP: adresa FTP servera, prihlasovacie údaje, opis
Anonymita hlásení:
Nahlasovateľ si môže vybrať, či chce ostať v anonymite alebo poskytne svoje kontaktné údaje. Centrum zaznamená iba dobrovoľne zadané informácie, neregistruje žiadne iné, ako napríklad IP adresu, z ktorej bolo hlásenie poslané. Online formulár je anonymný.
Nezákonný obsah a aktivity
Nezákonný obsah a aktivity vymedzuje zákon. Na internete sa jedná najmä o zneužívanie detí (detská pornografia, sexuálne vykorisťovanie, detská prostitúcia, obchod s deťmi, grooming), prejavy rasizmu a xenofóbie, ale aj iný obsah a aktivity, ktoré napĺňajú skutkovú podstatu trestného činu.
Trestný zákon – Zákon č. 300/2005 Z. z.
Vybrané paragrafy, týkajúce sa internetového obsahu a činností
§154 Účasť na samovražde
§172, §173 Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi
§174 Šírenie toxikománie
§179 Obchodovanie s ľuďmi
§180 Obchodovanie s deťmi
§181 Kto za odmenu zverí dieťa do moci iného na účel jeho využívania na detskú prácu alebo na iný účel
§187 Zavlečenie do cudziny
§190 Hrubý nátlak
§196, §197, §198 Porušovanie tajomstva prepravovaných správ
§201 Sexuálne zneužívanie
§202 Kto osobu mladšiu ako osemnásť rokov pohne k mimomanželskej súloži
§211 Ohrozovanie mravnej výchovy mládeže
§219 Neoprávnené vyrobenie a používanie elektronického platobného prostriedku a inej platobnej karty
§221 Podvod
§247 Poškodenie a zneužitie záznamu na nosiči informácií
§270 Falšovanie, pozmeňovanie a neoprávnená výroba peňazí a cenných papierov
§367 Kupliarstvo
§368 Výroba detskej pornografie
§369 Rozširovanie detskej pornografie
§370 Prechovávanie detskej pornografie
§371, §372 Ohrozovanie mravnosti
§421, §422 Podpora a propagácia skupín smerujúcich k potlačeniu základných práv a slobôd
§423 Hanobenie národa, rasy a presvedčenia
§424 Podnecovanie k národnostnej, rasovej a etnickej nenávisti
Projekt je spolufinancovaný EÚ programom Connecting Europe Facility. Partnermi projektu sú Ministerstvo školstva, vedy, výskumu a športu SR, Úrad podpredsedu vlády SR pre investície a informatizáciu a Linka detskej istoty.